
Abstract: The current events undergoing in the Arab world, but not only, characterized by jihadism, a 
strong fundamentalist current, have imposed the deepening study of this concept, from various perspectives. This 
article aims to highlight the differences between the Islamic and Islamist approach towards Jihad, by studying its 
characteristics, the conditions under which it is required, the persons who can perform Jihad, how it approaches 
the martyrdom issue, its meaning and the treatment of the prisoners of war. The research was based on the 

1. Islam, islamism, Jihad 


In condiţiile actuale, în care în spațiul | aul 2 
i pat musulmani pot manifesta o devianta culturală 


arabo-islamic, dar nu numai, abundă și se z 7 Bea, Oe ee 
i spontană sau nu, în măsură să contribuie la 


insinuează un puternic curent ideologic de esență ; [se 
P 9 i generarea unor evenimente nedorite în plan social. 


fundamentalistă, ceea ce reclamă un studiu = 
Islamul, asemenea celorlalte religii 


Apioiuriaat “al. “erentelor: ter Poema “ale monoteiste își îndeamnă adepții la „lupta întru 


acestuia, între care semnificativ este conceptul Allah”, pentru dreptate, pentru cei slabi și fără 


Jihad, mai ales în spaţiul european, tinerii 3 f PE ; e : 
i pa; p apărare si pentru o viata mai bună. Cei care au 

lecturat și studiat Coranul, cunosc Sunna lăsată de 
Profet, dar și exemplele date de companionii 
acestuia, prin propriul sau comportament 
înțelegând însemnătatea acestui subiect. În 
viziune teologică, Allah a desemnat comunitatea 
musulmană (Al-Umma al Islamiyya) să depună 
toate eforturile pentru desăvârșire si o viata 
corectă: ,Luptati pentru Allah (sau „pe Calea lui 
Allah”) cu toată osteneala pe care o merită”!. 
Totodată, textul religios consacră ideea că JihaduF 
este credința transpusă în practică, deoarece nu 
înglobează doar semnificaţia proprie de „război 
sfânt”, ci cuprinde o viziune complexă a ducerii 
vieţii. De aici se poate deduce că religia islamică si 
viata însăși nu se pot duce în absenţa Jihadului: 
„Cred că oamenii vor fi nedisturbati dacă vor 
afirma simplu «credem» și nu va plana asupra lor 
un dubiu de a fi fățarnici?”* Rezerva a existat si în 
cazul predecesorilor, ca „Allah să îi cunoască pe 
cei care spun adevărul si pe cei care mint’. 

Este de la sine înțeles că aceasta este 
metoda pe care „o adoptă” Allah în raport cu 
credincioșii fiind si singura modalitate datorită 
cuprinsului vast al termenului dezbătut, prezent în 
toate aspectele vieţii pe care le presupune si prin 
care se poate obține victoria, răsplătită, în final, cu 
raiul: „Aţi socotit că veți intra în rai și nu veţi avea 
parte de ce au avut parte predecesorii vostri, care 
au fost loviți de nenorociri, au fost prejudiciati și s- 
au cutremurat până într-atât încât să întrebe 
Profetul, dar și cei care îl însoțesc când va asigura 
Allah victoria? Victoria de la Allah este aproape”®. 

Într-o acceptiune a normalitatii, islamul nu 
trebuie confundat cu noțiunea de islamism. În 
acest sens, suntem în asentiment cu Mirela 
Atanasiu, care oferă un set de definiţii edificatoare 
pentru diferenţierea celor doi termeni: 

= [Islamul „este o religie monoteista care 
vehiculează acceptarea si supunerea fata de 
Profetului 


învăţăturile lui Allah, revelate 


Muhammad, fiind guvernată de un cod propriu de 
legi și norme stricte de comportament, adepţii care 
susţin și urmează legile islamului, numindu-se 
musulmani” 8. 
= Islamismul „este o ideologie care cere 
aderarea deplină a omului la legea islamului și 
respinge influenţa din exterior, cu unele excepții 
(cum ar fi accesul la tehnologie medicală și 
militară)” 7. De asemenea, islamismul manifestă un 
antagonism profund fata de non-musulmani si 
exprimă o ostilitate aparte fata de Occident. 
Acesta oferă o modalitate de abordare și de 
control al puterii de stat pentru a conduce 
societatea și a modela individul, constituind un 
rezultat direct, dar și vehicul al transformării lumii 
musulmane. Islamismul, de altfel, vehiculează si 
ideea că legea islamică trebuie să fie stabilită prin 
Jihad, care poate include teroarea și/sau acte 
teroriste, pentru realizarea cărora fiecare 
musulman trebuie să fie pregătit să se sacrifice. 
Inclusiv terorismul de factură islamistă îmbină 
islamul și politica, fiind un mijloc de coercitie 
pentru eliminarea sau convertirea „infidelilor” 
(kuffar), termen utilizat în contextul ducerii 
Jihadului. Promotorii acestuia sunt radicaliștii 
islamiști (sau „jihadiști”) care îi găsesc o justificare 
„morală? şi „legitimă prin însăși ideologia 
islamismului, pe baza interpretării conjuncturale a 
unor precepte religioase, cu totul scoase din 
context sau „ajustate”, pentru a servi unor scopuri, 
preponderent, politice. 
Islamul este o religie a păcii, ca si celelalte 
religii monoteiste pe când Islamismul reprezintă o 
ideologie și deci Jihadul în Islam este permis doar 
in scop de aparare si numai in situatia unui atac, 
daca ne referim la lupta si de altfel pastrand si 
proportionalitatea răspunsului. Jihadul conform 
viziunii distorsionate islamiste comportă diverse 
erori de interpretare, aplicare și sunt menite pentru 


a justifica şi/sau a respinge unele decizii politice 

sau chiar administrative cu referire la influențe și 
centre de putere în cadrul lumii arabe, dar și pe 


întregul mapamond. 
2. Jihadul în spiritul Coranului 


În Islam, izvorul sau sursa obligaţiei de 
recurgere la Jihact, este ilustrată prin însăși viata 
Profetului, din momentul în care a început să 
propovăduiască această religie, mai ales că orice 
musulman cunoaște ca Allah l-a trimis pe profetul 
său, Mohamed (Muhammad), tuturor oamenilor, 
pentru a-i chema și a-i îndruma spre adevărata 
religie. De aici decurge și caracterul universal al 
Islamului, acceptat la nivelul comunității 
musulmane. Când Profetul a început să 
propovăduiască în Mecca, exclusiv prin metode 
pașnice și cu înţelepciune, a întâmpinat rezistenţă 
din partea unor persoane din propriul trib 
(Quraish), văzând o ameninţare în noua chemare. 
Se spune că Allah a poruncit Profetului său să 
reziste: „Așteaptă cu răbdare judecata Domnului. 
Esti în văzul nostru”?; „Îndepărtează-te și spune 
«pace». Ei vor afla”10; ,larta-i o frumoasă iertare”"! 
și „Spune-le credincioșilor să-i ierte pe cei care nu 
nadajduiesc în zilele lui Allah”!?. 

Allah nu a poruncit să se răspundă răului 
prin rău: „Respinge răul, arătând bunătate”, 
astfel că în toată această perioadă, Jihadul a fost 
realizat doar prin Coran, predică și dovezile 
existente. 

Atunci când persecuțiile au crescut, s-a 
ajuns la o tentativă de asasinare a Profetului. În 
acest context, acesta a fost nevoit să plece din 
Mecca la Medina și a poruncit companionilor săi 
să pornească la luptă, după 13 ani de continuă 
propovăduire: „În ciuda faptului că necredincioșii 
vor complota împotriva ta, fie sa te intemniteze, fie 


să te omoare sau să te alunge, Allah va complota 


și el, iar Allah va ști mai bine să elaboreze un 
complot”. 

În orașul Medina, noua capitală a islamului, 
a început lupta, musulmanii fiind atacați, strângând 
rândurile și apărându-și vieţile, dar și pentru 
asigurarea continuității propovăduirii, un îndemn în 
acest sens regăsindu-se în Coran: „Li s-a permis 
celor care sunt atacați să se apere, fiindcă sunt 
neindreptatiti si Allah le poate asigura victoria. Cei 
care au fost izgoniți din căminele lor pe nedrept, 
pentru că au mărturisit că Domnul nostru este 
Allah."15 

Pregătirile pentru luptă în islam, conform 
Coranului, se realizează în acord cu condiţiile și 
situațiile care se ivesc. Printre măsurile preventive 
se numără înrolarea tuturor celor care sunt apți: 
„Credincioșilor, fiţi prudenti și purcedeti în grupuri 
sau cu toţii deodată”'6. De asemenea, Allah le-a 
ordonat musulmanilor să întâmpine dușmanul în 
situații dificile, dar și în funcţie de oportunitatea 
care se ivește: ,Purcedeti indiferent de starea în 
care vă găsiţi, fie că vă este ușor, fie că vă este 
greu”. 

Islamul se bazează cu precădere pe starea 
de spirit a luptătorului, pe motivarea lui în oferirea 
unei perspective dincolo de această viață pe 
Pământ mai mult decât s-ar baza pe vreo putere 
materială, de aceea este nevoie de voință, după 
cum dictează însuși Allah: „Nu va muri cel care va 
fi ucis pe calea lui Allah, dând viața de pe pământ 
pe viața de apoi, iar cel care va învinge pe calea 
lui Allah va avea parte de o răsplată extraordinară. 
De ce nu luptati pe calea lui Allah si în favoarea 
bărbaților, femeilor şi copiilor slabi, care afirmă: 
Doamne, scoate-ne din această cetate de neamuri 
nelegiuite si dă-ne un ocrotitor, dă-ne un ajutor'!8. 

Luptătorii musulmani vor trebui să lupte 
manifestând virtutea răbdării, chiar dacă se află în 
suferință, pentru că și dușmanii acestora se vor 


regăsi în aceeași stare, chiar dacă scopul acestora 

este diferit: „Nu manifestati slăbiciune în dorinţele 
poporului, iar dacă sunteţi în suferinţă si ei suferă 
asa cum suferiti si voi, însă voi nadajduiti lui Allah, 
iar ei nu”'’; „Credincioșii luptă pe calea lui Allah, 
iar necredincioșii luptă pe diferite căi; așa că luptati 
împotriva aliaţilor lui Satana, fiindcă vicleșugul lui 
Satana este slab”20. 

La întâlnirea cu dușmanul, musulmanul va 
trebui să pornească la luptă și nu să dezerteze: 
„Credincioșilor, în cazul în care îi veţi întâlni pe 
necredincioși, nu vă retrageti din fata acestora, iar 
cei care se vor retrage, cu excepția acelora care 
aplică o tactică de luptă prin ocolire sau alăturare 
altei grupări, va abate asupra sa mânia lui Allah și 
locul său va fi iadul și va avea soarta pecetluită”?!. 

Allah indică musulmanilor prin Coran si 
ceea ce presupune starea de spirit: „Credincioșilor, 
în cazul în care veţi întâlni o oaste, fiţi statornici și 
pomeniti-| pe Allah foarte mult și poate veți izbuti. 
Ascultaţi-l pe Allah și pe profetul său, nu creați 
dispute între voi, fiindcă veţi pierde si va pieri si 
forța voastră. În plus, să aveţi răbdare, căci Allah 
este alături de cei răbdători”22. 

Credinciosul musulman va trebui să aibă o 
stare de spirit care să-i permită să rămână ferm pe 
poziţie pentru a veni în apărare și deci să 
conștientizeze că se regăsește întocmai în două 
situaţii: aceea de a ucide sau de a fi ucis, pentru 
care de altfel el luptă pe calea lui Allah, fiind 
omorât și omorând. Așadar, în prima situaţie 
musulmanii vor fi victorioși, iar în cea de-doua se 
vor transforma în martiri. 

Moartea pe calea lui Allah în islam nu 
reprezintă un simplu act, ci o trecere spre un loc 
mai bun, părăsind această lume pentru Allah, îi 
conferă persoanei veșnicie: „Să nu îi considerați 
pe cei care au fost uciși pe calea lui Allah morți, 
căci sunt vii la Domnul lor și se înfruptă din roadele 


raiului, bucurosi...”2°. 


Allah le indică musulmanilor ce vor avea 
de câștigat pe lumea aceasta, dar și pe lumea 
cealaltă: „Credincioșilor, oare să vă îndrum către 
un negot, care va va scuti de un chin cumplit? Sa 
credeți în Allah si în profetul său și să luptati pe 
calea lui Allah, atât cu bunurile voastre materiale, 
cât si cu sufletele voastre; daca ati sti, ar fi mai 
benefic pentru voi. Vă va ierta păcatele și veți fi 
primiţi în grădini, unde vor curge râuri și vă va 
dărui o locuinţă bună în grădina Edenului, iar acest 
fapt constituie marele câștig, dar și alte lucruri pe 
care le indragiti: succes în toate și o victorie 


apropiată. Binevesteste credincioșilor'?*. 


3. Condiţiile Jihadului: situaţii în care 
se desfăşoară,  înfăptuitori, martiriul şi 
prizonierii de război 

Cele afirmate impun o cercetare mai 
amănuntită a problematicii Jihadului pentru a face 
o diferențiere între prevederile islamului și 
practicele propagate de curentele islamiste 


propunând următoarele subpuncte: 


3.1 Situatiile în care se impune Jihadul 

În urma analizei Coranului, identificăm 
câteva situații în care Jihadul este impus: 

= În cazul în care se întrevede 
necesitatea: ,Credinciosilor, în cazul în care veţi 
întâlni un grup, fiți fermi”25 

= În cazul în care dușmanul apare în locul 
unde trăiesc musulmanii si îi atacă pe aceștia, el 
va trebui combătut de toți musulmanii, fara 
excepție:  „Credincioșilor, luptati împotriva 
necredincioșilor, însă ca întâietate celora de lângă 
voi”?®, 

= La ordinul conducătorului său: „Cum 
veți proceda credincioşilor, când vi se va spune sa 
purcedeti pe calea lui Allah? Vă veţi ancora de 
pământ? Veţi prefera viata pe pământ fata de viata 
de apoi? Plăcerea vieţii de pe pământ este infim mai 


mică, fata de aceea a vieţii de apoi”?. 

3.2 Cine este dator să înfăptuiască Jihadul 

Jihadul va trebui înfăptuit de musulmanul 
bărbat, în deplinătatea facultăților sale mintale, 
major, apt si care se bucură de o stare materială 
îndestulătoare atât pentru sine, cât și pentru familia 
sa; deci, nu constituie o obligație de înfăptuit pentru 
cei de altă credință, nici pentru femei, băieți, 
persoane lipsite de discernământ, bolnavi, pentru că 
slăbiciunea manifestată de aceștia poate aduce mai 
multe prejudicii decât beneficii: „Nu este destinat 
celor slabi, bolnavi sau săraci și nu constituie un 
păcat al acestora dacă vor încuraja în favoarea lui 
Allah si a profetului”? și „Nu este o datorie pentru cel 
orb, schiop și bolnav'??. 

Trebuie spus că femeia musulmană nu joacă 
un rol direct in Jihad, însă, la nevoie, poate fi 
prezentă pe câmpul de luptă pentru tratarea ori 
îngrijirea răniților, fiindu-i permis să lupte, atunci când 
este atacată, pentru a se apăra. Pentru femeie, 
Jihadul nu constituie o obligaţie acesta rămânând 


sarcina exclusivă a bărbatului musulman. 


3.3 Jihad şi martiriul - treaptă a activității 
religioase 

Pentru un musulman, Jihadul este situat pe 
treapta cea mai înaltă a activităţilor voluntare, 
deoarece constituie o modalitate de a face cunoscut 
cuvântul lui Allah, de a face ca acest cuvânt să 
prindă rădăcini pe pământ, de a așeza la loc de 
cinste religia cea dreaptă. 

Jihadul nu este situat pe aceeași treaptă cu 
pelerinajul, cu realizarea ritualului de pelerinaj și cu 
îndeplinirea rugăciunii sau a postului. Acesta 
înglobează toate formele de manifestare a 
rugăciunilor menţionate, fie ele vizibile sau invizibile, 
spre exemplu: îndepărtarea de cele lumești, 
despărțirea de tara, chiar si sihăstria, sacrificarea 
sinelui, a banilor, ceea ce constituie adevărată 
credință manifestată prin iubire, certitudine fără 


tăgadă și siguranța conferită în baza cuvântului lui 


Allah: „Allah a «cumpărat» de la credincioși sufletele 
și avutia acestora, fiindcă al lor este raiul pentru care 
de altfel ei luptă pe calea lui Allah, fiind omorâţi si 
omorând și, în plus, li s-a promis atât în Tora, Biblie, 
dar si în Coran, iar cine-si va tine legământul facut cu 
Allah, sa se bucure pentru «vanat», caci acesta 
reprezintă marea izbândă”50. 

Însemnătatea martirului este cel mai bine 
zugrăvită în Coran: „Să nu îi considerați pe cei care 
au fost uciși pe calea lui Allah morţi, căci sunt vii la 
Domnul lor și se înfruptă din roadele raiului, bucuroși 
de ce le-a dăruit Domnul lor prin bunătatea sa și se 
arată mulțumiți că pe uni i-au lăsat în urmă, fiindcă 
nu se mai tem pentru aceștia și nici nu simt tristeţea, 
ci se bucură de bunătatea și binefacerea lui Allah, 
fiindcă Allah îi va răsplăti întotdeauna pe 


credincioși”". 


3.4 Tratamentul la care sunt supuși 
prizonierii de război, conform Coranului 

Islamul prevede un tratament uman al 
prizonierilor de război prin cuvântul lui Allah: „Se vor 
hrăni cu aceeași dragoste sărmanii, orfanii și 
prizonierii, pentru a dobândi în fata lui Allah, fără a 


cere vreo răsplată sau vreo mulțumire”*?. 
4. Jihadul și jurisprudenţa islamică 


Potrivit jurisprudenţei islamice, în sensul 
celor patru școlis* sunnite (shafiită, malekita, 
hanabilă și hanafită), nu există o definiție unanimă a 
Jihadului, acestea comportă diferente majore cu 
privire la conţinut, dar și cu privire la modalitatea de 
legiferare privind un eventual conflict. Însă toate 
patru au o abordare convergentă în privința 
clasificării Jihadului în categorii, subcategorii și în 


ceea ce privește rangurile sales. 

Categoriile Jihadului Subcategorii 


1. 


Jihad Al-Kofar (Jihadul împotriva 
păgânilor) 


Jihad Al-Munafiqin ua Al-Murtadin 
(Jihadul împotriva ipocriților și al 
apostatilor) 


Jihad Al-Baqaa (Jihadul împotriva 
opresorilor) 


Jihad Al-Talab 
Jihad Al-Diffaa 


Tabelul nr. 1: Clasificarea Jihadului în categorii și subcategorii, conform jurisprudenţei islamice 


Rangul pe care îl comportă Jihadul în Modalităţi de aplicare 
functie de natura sa 


ie 


2 


3. 


4. 


Jihad Al-Nafs (Jihadul cu sufletul) 


Jihad Al-Shaitan (Jihadul împotriva 
diavolului) 


Jihad Al-Kofar ua Al-Munafiqin 
(Jihadul împotriva păgânilor şi al 
ipocritilor) 


Jihad Al-Badd ua Al-Munkarat (Jihadul 
împotriva ereziilor si al actelor 
repudiate) 


- prin strădanie în vederea dobândirii 
cunoștințelor și a acumulării 
informaţiilor 

- prin strădanie în muncă 

- prin prozelitism în favoarea islamului 

- prin virtutea răbdării 


- Prin strădania în a alunga nesiguranța 
și îndoiala din suflete cu privire la 
credință 

- Prin strădania în împotrivirea fata de 
poftele lumești 


Acest Jihad nu se realizează prin luptă, decât 
atunci când are loc vreun atac direct; 
dimpotrivă, se realizează prin vorbă bună, 
rugăciune, metode financiare de atragere etc. 


Acest Jihad, asemenea celui precedent, nu se 
realizează prin luptă, decât atunci când se 
derulează vreun atac direct și se realizează 
similar celui anterior 


Tabelul nr. 2: Rangul pe care îl comportă Jihadul, în funcţie de natura sa 


și modalităţile de aplicare 


COLOCVIU STRATEGIC NR. 7/ 2018 


Trebuie aduse o serie de specificații, 
considerate lamuritoare, în privința sensurilor 
termenilor Jihad Al-Talab și Jihad Al-Diffaa. 

Jihad Al-Talab presupune doar ca paganii 
să îi lase pe musulmani sa practice prozelitismul si 
constituie fard kifayya*, dar nu incumbă și 
obligarea acestora la adoptarea islamului ca 
religie: „Religia nu se impune prin constrangere”’®. 

Pe de altă parte, Jihad Al-Difaa constituie 
fard ayn?” si presupune un atac direct asupra 
musulmanilor, ceea ce îi obligă la apărare. 

Aceste nuantari cu privire la Jihad, fie el 
Talab sau Difaa, anume fard ayn si fard kifayya, 
etc. au aparut odata cu dezvoltarea jurisprudentei 
islamice si asa cum putem vedea nici una dintre 
cele enumerate nu incurajeaza ideea unui razboi 


avand un caracter pur defensiv. 


5. Jihadul si incidenţa cu viziunea 


islamismului 


Există câteva vicii ale perspectivei 
fundamentalist islamice. Cel mai mare neajuns al 
acestei viziuni apare încă de la început, și privește 
restrângerea sensului conceptului de Jihad la 
luptă38. În egală măsură, foarte multi musulmani —- 
dacă nu chiar majoritatea —- cunosc faptul că 
Jihadul a fost ,legiferat” de Allah, prin Profetul său, 
după migraţia spre orașul Al-Medina, ceea ce este 
adevărat. Însă multe persoane nu cunosc faptul că 
în Coran acesta a fost prevăzut înainte de migraţie 
în perioada în care musulmanii locuiau încă în 
orașul Mecca, așa după cum se enunţă în textul 
Surat Al-Forgan, versetul 52: „Nu asculta de 
păgâni și instituie marele Jihad’. Aici marele 
Jihad nu presupune nicidecum luptă, ci chemarea 
la islam si, deci, din nou, apare prozelitismul. 

Un alt inconvenient omniprezent în 
viziunea fundamentalistă îl presupune takfir’. 


Niciun musulman nu poate fi declarat păgân, decât 


dacă se declară el explicit că ar fi păgân și chiar și 
atunci există reguli, care trebuie respectate pentru 
a se dovedi că musulmanul este într-adevăr 
păgân, însă în niciun caz el nu poate fi declarat ca 
atare în urma unor divergențe de opinii. Cel mult 
se poate afirma că musulmanul este „Qalil Al- 
Iman”! sau „Daiff Al-lman”42. În cazul creștinilor 
sau evreilor, nu pot fi defel declaraţi păgâni, fiindcă 
textul Coranului le-a dăruit acestora un statut 
aparte, numindu-i Ah/ Al-Kitab®, iar Sunna“ a 


stabilit indubitabil modul de comportament ș 
regulile de convietuire cu aceștia din urmă. 

Sursa acestui viciu al takfirului5 îl 
reprezintă „Al-Khaoarej“$, o sectă care l-a trădat 
pe califul Ali Ben Abi Taleb, după ce, iniţial, se 
alăturase acestuia în lupta. Această sectă s-a 
format după bătălia Safin, la jumătatea secolului | 
Hijrii (al VIl-lea), conform calendarului islamic, 
după refuzul de a se supune verdictului prin care 
s-a încheiat conflictul dintre califul Ali Ben Abi 
Taleb și Muawia. 

Războiul de la Safin dintre cei doi 
conducători se  prelungise foarte mult, iar 
câștigător urma să fie declarat Ali, însă soldaţii lui 
Muawia au invocat Coranul, ceea ce l-a obligat pe 
Ali și armata acestuia să revină în orașul Kufa, 
însă neinsotit de musulmanii Al-Khaoarej, care au 
rămas în satul Haruraa, având ca simbol zicala: 
„Doar Allah are dreptul de a emite judecăţi”, iar 
atunci când s-a dovedit că invocarea Coranului nu 
a fost decât o înșelătorie, califul Ali a fost obligat 
să lupte si împotriva acestora în bătălia Al- 
Nahruwan. 

Printre motivele consacrate în apariția 
sectelor și a sectantilor în Islam se numără lupta 
pentru accedere la putere în califat, problematica 
pe care o ridica în acea perioadă sistemul judiciar, 
apariția conducătorilor tiranici, dictatoriali și a 
actelor repudiabile si, firește, esprit de corps 


manifestat la nivelul triburilor. 

Un alt neajuns al viziunii fundamentaliste îl 
reprezintă lipsa diferentierii dintre Shahid (martir) 
și Muntaher (sinucigaș). Printre definițiile asociate 
martirului (Shahid)*” se numără si cea care 
prevede că musulmanul este cel care își petrece 
viata încercând a-l mulțumi pe Allah, la nevoie, sa 
îi dăruiască chiar si propria viata. Pe cand 
sinuciderea  (Al-lntihar)“8 este interzisă cu 
desăvârșire în Islam, existând chiar și un Hadith 
rostit de Profet în acest sens și transmis de Thabet 
Ben Thuhak: „Cine va proceda a se omori cu 
vreun obiect, va fi pedepsit în ziua Judecăţii de 
Apoi cu acel obiect” ^9. 


De asemenea, un mare păcat în islam 


ignorat de fundamentaliștii musulmani, este 
uciderea copiilor, a bătrânilor, a femeilor și a 
oricărei persoane necombatante®®, mai ales că 
aceștia nu aparţin categoriei Ah/ Al-Harb („oamenii 
războiului”) şi, deci, nu se poate lupta împotriva 
lor, dar nici nu este permis sa fie atacați conform 
Coranului: ,Luptati pe calea lui Allah contra celor 
care luptă împotriva voastră și nu atacaţi'S!. Deci 
este interzisă lupta împotriva oricărei persoane 
necombatante. 

Așadar, există o serie de diferente majore 
între islam și islamism cu privire la Jihad, iar cele 
mai reprezentative sunt prezentate în tabelul de 


mai jos. 


1. Restrângerea conceptului de Jihad la 


luptă 


2. Takfir (Pagan) 


w 


Muntaher (Sinucigaș) 
4. Poate fi ucis orice kafer (păgân) 


1. Jihadul este strădania în toate 
aspectele vieții pentru a fi în grațiile lui 
Allah 

2. Qalil Al-Iman (Putin credincios) sau 
Thaiif Al-Iman (Credință slabă) 

3. Shahid (Martir) 

5. Nu pot fi uciși decât combatanții pe 
câmpul de luptă Ah! Al-Harb (Oamenii 
Războiului) 


Tabelul nr. 3: Viziunea islamistă în paralel cu prevederile Islamului ca religie 


6. Pace și război în islam 


Așa după cum se cunoaște, traducerea 
expresiei Al-Salam Aliukom (salutul musulmanilor) 
semnifică, într-o interpretare, „pace”. Pacea este 
parte a credinței, și, de aceea, Allah a poruncit ca 
acesta să fie salutul, ba, mai mult, pentru ca 
oamenii să simtă că religia lor este o religie a păcii 
și a siguranţei, iar ei, prin această religie, să fie 
„oamenii păcii”, pe care să o pretuiasca. 

În cazul unui război sau a unei bătălii în 
desfășurare, dacă un adversar rostește cuvântul 


„pace”, atunci nimeni nu-l va mai ataca, conform 


învățăturilor lui Allah*?: „Să nu va adresati cuiva, 
care v-a salutat rostind cuvântul ,pace” prin a-i 
spune că nu este credincios”. De asemenea, Allah 
îi salută pe credincioși rostind cuvântul paces: 
„Salutul pe care îl vor primi, atunci când îl vor 
întâlni, este cuvântul pace”, dar și îngerii în ziua 
judecății de apoi îi vor saluta pe oameni rostind 
cuvântul „pace”*: „Îngerii vor intra la ei prin toate 
porțile și îi vor saluta zicând «pace vouă». În plus, 
singura constantă a celor drepți o constituie „Casa 


Păcii”: „Allah cheamă la Casa Păcii”, conform cu 

„Domnul le-a rezervat Casa Păcii” 5, iar cei din rai 
nu vor auzi nimic și nici nu se vor adresa unul 
altuia decât printr-un limbaj pacifist: „Nu vor auzi 
nici vorbe deșarte și nici învinuiri, ci numai pace, 
pace” 57, 

In Islam, razboiul este permis doar pentru 
aparare; exista persoane care pot fi ucise, insa 
acestea sunt expres mentionate. Nu va fi ucis 
decât cel care se angajează în luptă împotriva 
musulmanilor. De asemenea, Islamul a interzis 
uciderea femeilor, copiilor, bolnavilor, bătrânilor, 
călugărilor, sclavilor sau iniţierea oricărei acțiuni în 
acest sens. Similar, a interzis mutilarea, uciderea 
animalelor, distrugerea culturilor, otrăvirea 
fântânilor, distrugerea locuințelor, uciderea 
răniților, urmărirea fugarilor. Astfel războiul va fi 
asemănat şi tratat ca o operație chirurgicală, 
nefiind permis, sub oricare din forme, să se 


opereze decât locul bolnav. 


Concluzii 

Jihadul în Islam, mai întâi de toate, 
reprezintă lupta pentru apărare și deci o acțiune 
defensivă, care incumbă și un caracter subsidiar, 
care presupune si proportionalitatea răspunsului în 
cazul unui atac. 

Principalul viciu al abordării islamiste 
constă în restrângerea conceptului de Jihad la 
luptă în sens de război pe când acesta comportă 
mai multe semnificaţii pe diverse paliere prezente 
în viaţa de zi cu zi a unui musulman. Al doilea 
principal neajuns constă în interpretarea si 
aplicarea eronată a Jihadului menite, în fapt, a 
justifica ororile comise, a capătă notorietate și 
legitimate pentru atragerea de adepţi sau recruți și 
în final pentru acapararea puterii. 

Pacea, salutul statuat de Coran și de 
profet, constituie practic o parte a credinţei unui 
musulman și un principiu de bază de urmat 


reprezentând și un punct cheie mai ales că toate 


războaiele conduse de profet au avut un caracter 
defensiv. 

Asa cum s-a putut observa din cercetarea 
realizată în articol, terorismul sub cupola Jihadului 
interpretat de o manieră defectuoasă reprezintă 
exact opusul a ceea ce propovăduiește religia 
musulmană, constituind ceea ce trebuie combătut, 
contracarat și împotriva căruia și a efectelor sale 
nefaste în lume se focalizează toate eforturile 


internaţionale. 

Sunna, volumele I-IV, Cairo, Editura Dar Al-Fateh, 2008, p. 
217. 

55 Ibidem, Surat Al-Anaam, versetul 127, p. 180. 

56 Ibidem, Surat Yunis, versetul 25, p. 181. 

57 Ibidem, Surat Al-Uagia, versetele 25-26, p. 472. 


* k*k 


Actualele evenimente în derulare din spațiul arab, dar nu numai, caracterizate de un puternic 
curent fundamentalist manifestat prin jihadism, au impus necesitatea aprofundării studiul conceptului de 
Jihad din mai multe puncte de vedere. De aceea cercetările care au în vedere acest subiect sunt de 
mare actualitate și relevanță nu numai pentru mediul academic, dar și pentru practicieni. 

Prezentul articol și-a propus să evidentieze câteva diferente existente între abordarea islamică si 
islamistă a Jihadului, prin studiul caracteristicilor sale, a condițiilor sub care se impune, a persoanelor 
care pot înfăptui Jihadul, raportarea la martir, semnificația acestuia și tratamentul prizonierilor de război. 


Prin aceasta, autorul a dorit să arate faptul că pacea sau „Casa Păcii” constituie o parte a 
credinţei în islam, iar religia în sine este o religie a păcii, a siguranţei. Concluziile autorului converg în 
direcția potrivit căreia războiul a fost legiferat în Islam ca necesitate de apărare, iar modalitățile de 
apărare sunt foarte bine reglementate, ele fiind permise doar pe câmpul de luptă, și nicidecum prin 
manifestări teroriste. 

Terorismul este un flagel împotriva căruia întreaga comunitate internațională depune eforturi 
pentru a-l contracara, iar înțelegerea distorsiunilor dogmatice ce stau la baza acestuia ar putea fi o parte 
integrată a acestor eforturi. 


COLOCVIU STRATEGIC este o publicaţie a Centrului de Studii Strategice de Apărare şi 
Securitate ce prezintă principalele rezultate ale unor studii de cercetare, sintezele unor evenimente 
ştiinţifice, opiniile şi punctele de vedere ale masteranzilor şi doctoranzilor, implicaţi în cercetarea 
ştiinţifică din domeniul apărării şi securităţii. 

